– Rafik har lovet å forlenge hele veien, og har nå holdt det løftet. Det viser at han er en moden gutt med lojalitet til Odd. Både Rafik, Rafiks familie og hans agent Jim Solbakken, har vært ryddige og konstruktive i denne prosessen, sier Odd-leder Einar Håndlykken.

Fjorårets serietreer avslo nylig et "stort" bud på 19-åringen. Zekhnini spilte 22 kamper for Odd sist sesong. Han scoret fem mål og hadde tre assists i eliteserien.

– Odd er en klubb jeg trives veldig godt i, både med spillerne og teamet rundt, og jeg har tenkt til å gjøre en god sesong for klubben, sier Zekhnini på klubbens nettsider.

Laster Twitter-innhold Kunne ikke laste innhold, men du kan gå til twittermeldingen.

Tror på bra sesong

Zekhnini sier han tror 2017-sesongen for skiensklubben kommer til å bli bra.

– Vi har forsterket spillerstallen og beholdt de beste, så jeg tror på en fin sesong.

Skiensklubbens store juvel har hatt problemer den siste tiden med både lår og rygg, men blir stadig bedre.

– Det går fremover, så jeg er snart tilbake, smiler han.